கேள்வி: கே. மாதவன் (சுதந்திரப் போராட்ட வீரர்) குறித்து விரிவாக சொல்லுங்கள்.
பதில்: கே. மாதவன் (''K. Madhavan'') கேரளா சேர்ந்த இந்தியச் சுதந்திர ஆர்வலரும் பொதுவுடமை தலைவரும் ஆவார். கே. மாதவன் 1915 ஆகத்து 26 அன்று பிறந்தார்.
கேள்வி: கே. மாதவன் (சுதந்திரப் போராட்ட வீரர்) - வாழ்க்கைக் குறிப்பு குறித்து விரிவாக சொல்லுங்கள்.
பதில்: பிரித்தானிய இந்தியாவின் காஞ்ஞங்காடு ஏ.சி. ராமன் நாயர், கொழுங்கல் உன்னங்க அம்மா ஆகியோருக்கு மகனாகப் பிறந்தார். பள்ளியில் படிக்கும் போது, ​​உப்பு சத்தியாக்கிரகம் சேர்ந்து போராடினார். கே. கேளப்பன் தலைமையில் நடைபெற்ற இந்த உப்புச்சத்தியாகிரகப் போரில் கலந்து கொண்ட தன்னார்வலர்களில் இளையவர் என்ற சிறப்பு மாதவனுக்கு கிடைத்தது. 1930 ஆகத்து 20 அன்று கைது செய்யப்பட்டு ஆறு மாத கடுங்காவல் சிறைதண்டனை விதிக்கப்பட்டுச் சிறைக்கு அனுப்பப்பட்டார். இதுதான் அரசியலில் கே. மாதவனின் தீவிர ஈடுபாட்டின் தொடக்கமாகும். திருவாங்கூர், கொச்சி, மலபார்ப் பகுதி காங்கிரசு ஆகியவை கேரளப் பிரதேச காங்கிரசு குழுவை உருவாக்க இணைக்கப்பட்டன. 1921-இல் செயலாளராக இருந்தார். பின்னர் காங்கிரசு கட்சியின் தீவிர சோசலிசக் குழுவின் பல உறுப்பினர்களுடன் சேர்ந்து, தாய் அமைப்பை விட்டு வெளியேறி இந்தியப் பொதுவுடைமைக் கட்சி சேர்ந்தார். தனது 101-ஆவது வயதில் 2016 செப்டம்பர் 25 அன்று இறந்தார். இவரது சுயசரிதையான 'பயசுவினியூடே தீரங்களில்' (பயசுவினி நதிக்கரையில்) நவீன கேரள வரலாற்றில் ஒரு மாற்றத்தை ஏற்படுத்தும் தலைமுறையின் மதிப்புமிக்க ஆவணமாகக் கருதப்படுகிறது.